system
Răspunde în limba română, în stilul Wikipedia, cat mai corect gramatical.
user
Spune-mi câteva lucruri despre Energie liberă.
assistant
Energia liberă (sau energia liberă Helmholtz, denumirea recomandată de IUPAC fiind Helmholtz energy sau Helmholtz function) este o funcție de stare a unui sistem termodinamic. Energia liberă e legată de alte mărimi termodinamice fundamentale prin relația

unde  este energia internă,  temperatura, iar  entropia.

Variația energiei libere într-o transformare izotermă reprezintă limita superioară a energiei care poate fi transferată către sistem în cursul transformării sub formă de lucru mecanic; această limită este atinsă dacă și numai dacă transformarea este și reversibilă. Într-o transformare izotermă la variabile de poziție constante, un sistem va atinge o stare finală de echilibru termodinamic corespunzătoare unui minim al energiei libere.

Exprimată ca funcție de temperatură și de variabilele de poziție, energia liberă este un potențial termodinamic.

Istoric
Conceptul a fost introdus de Hermann Helmholtz în opera sa Thermodynamik chemischer Vorgänge din 1882.

Energia liberă a unui fluid
Fie o cantitate de fluid, care poate fi un amestec de  componente din specii diferite de substanțe chimice. O stare de echilibru a acestui sistem este complet descrisă de variabilele temperatură  volum  și cantitățile în care sunt prezente componentele sale . Energia liberă  este un potențial termodinamic. Diferențiala totală

furnizează ecuațiile de stare

Note

Bibliografie
 Șerban Țițeica: Termodinamica, Editura Academiei Republicii Socialiste România, București, 1982.
 I.G. Murgulescu și R. Vîlcu: Introducere în chimia fizică, Vol. III Termodinamica chimică, Editura Academiei Republicii Socialiste România, 1982.
Enrico Fermi: Thermodynamics, Dover Publications, 1956, ISBN  978-0-486-60361-2. Google books
 Zoltán Gábos, Oliviu Gherman: Termodinamica și fizica statistică, Editura Didactică și Pedagogică, 1964, 1967
 George C. Moisil: Termodinamica, Editura Academiei RSR, București, 1988,
 Stoian Petrescu, Valeria Petrescu: Principiile termodinamicii - Evoluție, fundamentări, aplicații, Editura Tehnică, București, 1983
 Ion M. Popescu: Fizica - Termodinamica, Editura Politehnica Press, București, 2002
 V. Kirillin, V. Sîcev, A. Șeindlin: Termodinamica, Editura Științifică și Enciclopedică, 1985, (traducere din limba rusă)

Vezi și
Potențial termodinamic
Potențial chimic
Energie internă
Entalpie liberă

Termodinamică
Chimie fizică